Κομμουνιστική Πρωτοβουλία Κύπρου 
ή 8ΏοεαπιθεΓαἲ 09:31: 


Η Κομμουνιστική Πρωτοβουλία Κύπρου είναι εδώ! 


Με σύμβολο το σφυροδρέπανο και σύνθημα για ταξική πάλη ξεκινάει η 
προσπάθειατου νέου Σωματείου µε πολιτικό χαρακτήρα, που ιδρύθηκε 
το Σάββατο 2 του Δεκέμβρη 2023. Φιλοδοξεί να καλύψει το πολιτικό κενό 
που υπάρχει για χρόνια στην Κυπριακή κοινωνία, και να αποτελέσει 
δύναμη συσπείρωσης για τους αγώνες της εργατικής τάξης και των 
ευρύτερων λαϊκών στρωμάτων. 


Το Σωματείο «Κομμουνιστική Πρωτοβουλία Κύπρου, για την 
ανασυγκρότηση του εργατικού και λαϊκού κινήματος» παρουσιάζεται 
έτοιμο να δώσει τη δύσκολη µάχη απέναντι σε κάθε συστηµική δύναμη 
και τους υφιστάµενους αρνητικούς συσχετισμούς. 


Κατά τη διάρκεια της ἱδρυτικής Συνέλευσης του Σωματείου, ο Χρίστος 
Κουρτελλάρης, εκπροσωπώντας την οργανωτική επιτροπή, ανέφερε 
μεταξύ άλλων ότι « Δεν µας έφερε εδώ µια πρόσκαιρη αγανάκτηση γιατο 
σύστηµα που σκοτώνει ψυχές, ζωές και συνειδήσεις, δεν µας ένωσε µια 
οργή για όλους αυτούς που λυµαίνονται την ιστορία ενός ιστορικού 
εργατικού και λαϊκού κινήματος, αλλά η αγάπη για την τάξη µας και η 
ανάγκη για την ανασυγκρότηση του εργατικού και λαϊκού κινήματος». 


Στην κεντρική ομιλία της Συνέλευσης, ο Αλέξης Αντωνίου ανέλυσε 
λεπτομερώς τις αρχές και τους σκοπούς που περιλαμβάνονται στο 
καταστατικό της ΚΠΚ, απαντώντας μεταξύ άλλων, ότι στο δίληµµα 
«σοσιαλισμός ή βαρβαρότητα», «εμείς δε συμβιβαζόμαστε µε τη 
βαρβαρότητα». 


Ακολούθησε πλούσια συζήτηση και τροποποιήσεις επί του προτεινόµενου 
καταστατικού, το οποίο εγκρίθηκε στο σύνολό του διά ψήφου. Στις αρχές 
και τους σκοπούς τονίζεται ότι η ΚΠΚ κατανοεί και επεξεργάζεται τον 
κόσμο µέσα από τα εργαλεία της µαρξιστικής-λενινιστικής επιστημονικής 
θεωρίας, εξηγώντας τη σύγχρονη πραγματικότητα, την εκμετάλλευση, 
τους ιμπεριαλιστικούς πολέμους και τις ανισότητες στη βάση των 
αντιθέσεων του καπιταλισμού, της µεγιστοποίησης του κέρδους και της 
συσσώρευσης του πλούτου στους λίγους εις βάρος της πλειοψηφίας που 
τον παράγει. 


Περαιτέρω, το Σωματείο ενεργεί και συνδράµει στους αγώνες για τα 
δικαιώµατα της εργατικής τάξης, για την κατάργηση εκμετάλλευσης 
ανθρώπου από άνθρωπο και για την κοινωνική πρόοδο του λαού µας. 
Με πρωτοβουλίες που περιλαμβάνουν ευρεία συζήτηση μεταξύ των 
εργατικών και λαϊκών στρωμάτων, το Σωματείο αποκαλύπτει τις 
αντιθέσεις που γεννά το απάνθρωπο σύστημα του καπιταλισμού- 
ιμπεριαλισμού. Προτάσσει τον σοσιαλισμό-κομμουνισµό ως λύση στα 
προβλήµατα του λαού και υποστηρίζει τη διεθνιστική αλληλεγγύη. 


Το Σωματείο στέκεται απέναντι στις λογικές ταξικής συνεργασίας, 
«εργατικής ειρήνης» και αστικής διαχείρισης του καπιταλισμού και 
παλεύει για αποδέσμευση απὀ τον ιµπεριαλιστικό οργανισμό της ΕΕ, για 
την ειρήνη, ενάντια σε κάθε ιµπεριαλιστικό πόλεμο, τις αιτίες και τις 
συνέπειές του για τους λαούς καιτις συνδεδεμένες µε τον ιμπεριαλισμό 
στρατηγικές επιλογές της αστικής τάξης. Αναλαμβάνει πρωτοβουλίες και 
αναπτύσσει πλατιά συζήτηση για τη σχέση του ανθρώπου µε το 
περιβάλλον, για δωρεάν δηµόσια παιδεία και υγεία, για πολιτισμό και 
αθλητισμό που θα ανταποκρίνονται στις λαϊκές ανάγκες της εποχής µας 
και τη λαϊκή ευημερία. 


Για το Κυπριακό, δίνεται ιδιαίτερη σημασία ὡς ένα διεθνές πρόβλημα 
εισβολής και κατοχής από την Τουρκία και ξένων ΝΑΤΟϊκών 
ιμπεριαλιστικών επεμβάσεων. Αυτές οι επεμβάσεις εργαλειοποίησαν και 
ενίσχυσαν τον εθνικισμό-σωβινισμµό, µε αποκορύφωματο δίδυμο 
έγκλημα του προδοτικού φασιστικού πραξικοπήματος και της τουρκικής 
εισβολής. Αυτή η δράση οδήγησε στη βίαιη διαίρεση της χώρας καιτου 
λαού µας, Ε/κ και Τ/κ. Παράλληλα υπογραμμίζεται ότι στη λύση θα πρέπει 
να θεσπίζονται η καθιέρωση αρχών και θεσμών που συγκρούονται µε 
κάθε µορφή διάκρισης και ιδιαίτερα του εθνοτικού διαχωρισμού. «Η 
αναγκαία και επιτακτική λύση θα θέτει ως προαπαιτούµενο ο λαός να 
είναι κυρίαρχος αφέντης σε µια ακέραιη, ανεξάρτητη, ελεύθερη από 
εγγυητές, ξένα στρατεύματα και διαχωρισμούς, επανενωµένη πατρίδα», 
υπογραμμίζεται χαρακτηριστικά στο καταστατικό, το οποίο θα κατατεθεί 
το επόμενο διάστηµα στον Έφορο Σωματείων. 


Οι εργασίες της Συνέλευσης έκλεισαν µε αρχαιρεσίες, όπου µετά απὀ 
μυστική ψηφοφορία αναδείχθηκαν τα 9 µέλη του πρώτου Διοικητικού 
Συµβουλίου της ΚΠΙΚ. 


Το Δ.Σ. συνήλθε χθες βράδυ (7/12/2023) και καταρτίστηκε σε σώμα (µε 
οριζόντια δοµή όπως προνοεί το καταστατικό) ως εξής: 


» Εκτελεστικός Γραμματέας: Χρίστος Κουρτελλάρης 
»Ὀργανωτικός Γραμματέας: Λέανδρος Σαββίδης 
"Γενικός Γραμματέας: Μάριος Ιωάννου 

5 Ταμίας: Άντρη Λουκά 

Μέλη (αλφαβητικά): 

Αλέξης Αντωνίου 

Χρυσάνθη Επιφανίου 

Νικόλας Νικόλα 

Γιάννης Σωκράτους 

Μαρία Σωκράτους 


Λευκωσία 8/12/2023 


